
КОПИЕ ДО:

ОБЩИНА ТРОЯН


Относно: Инвестиционно предложение (ИП) “Разширение на цех за производство на саламурено сирене и изграждане на навес за измиване на цистерни за сурово мляко, към млекопреработвателно предприятие (мандра), в ПИ 70500.517.4164, УПИ VIII-198.712, с. Старо село, общ. Троян“.

		УВАЖАЕМИ Г-Н КОНДОВ,
			
Уведомяваме Ви, че приемаме представената от Вас документация с Уведомление за ИП вх. № АО-2473/28.04.2026г. и Уведомление за ИП вх. № АО-2474/28.04.2026г. като информиране на компетентния орган по околна среда по чл. 95, ал. 1 от Закона за опазване на околната среда (ДВ бр.61/06.08.2010) и чл. 4, ал. 1 от Наредбата за условията и реда за извършване на оценка на въздействие върху околната среда (Наредба за ОВОС, ДВ бр.3/11.01.2011г.) и като уведомление по чл. 10, ал. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС,  ДВ бр.81/15.10.2010г.) 
На основание чл. 5 от Наредбата за ОВОС и във връзка с чл. 40, ал. 2 от Наредбата за ОС, въз основа на представената информация Ви уведомяваме, че:

I. По отношение на изискванията за оценка на въздействието върху околната среда (ОВОС)  на инвестиционни предложения по глава шеста, раздел III от ЗООС:
Инвестиционното предложение касае разширение на цех за производство на саламурено сирене и изграждане на навес за измиване на цистерни за сурово мляко, към съществуващо млекопреработвателно предприятие (мандра), в ПИ 70500.517.4164, УПИ VIII-198.712, с. Старо село, общ. Троян.
УПИ VIII-198.712, с. Старо село, общ. Троян е с начин на трайно ползване „За хранително – вкусова промишленост“ и в него има съществуващи сгради, където основно се произвежда бяло саламурено сирене от овче, краве и козе мляко, в това число и био сирене от различни млека и по-малки количества кашкавал и други специални сирена. Намеренията на възложителя са да изгради едноетажна пристойка с площ 466,7 кв.м. за разполагане на цех с автоматична поточна линия за производство на бяло саламурено сирене в блок форми. Предвижда се и изграждане на навес от метална конструкция и ограждащи, преградни стени и покрив от термопанели със застроена площ от 80,3 кв.м. за  измиване на цистерни за сурово мляко. 
Предвиденото разширение на цеха предполага увеличаване на потока производствени отпадъчни води от обекта. Млекопреработващо предприятие Мандра, с. Старо село е обект с издадено разрешително №13740002/10.12.2007 г. за заустване на отпадъчни води в повърхностни води - дере „Селешки дол“, на който е извършван контрол ежегодно, с честота и провеждане на контролен мониторинг – два пъти годишно.
При контролната дейност е установено, че към момента съществуващата ПСОВ на обекта показва системна неефективност и непостигане на индивидуалните емисионни ограничения. На база мониторингови данни от проведен контролен мониторинг на отпадъчни води пречистени в ПСОВ на предприятието е видно системно превишаване на ИЕО по показател общ фосфор. На дружеството е дадено предписание за предприемане на необходимите технически и организационни мерки за осигуряване ефективно пречистване на отпадъчните води и постигане на съответствие с определените   индивидуални емисионни ограничения по показател „общ фосфор“ определено в разрешителното за заустване.
Инвестиционното предложение попада в обхвата на чл. 93, ал. 1, т. 2 от ЗООС и подлежи на преценяване необходимостта от ОВОС. Компетентен орган е РИОСВ – Плевен.
Компетентен орган по процедурата е РИОСВ – Плевен.

II. По отношение на изискванията за екологична оценка (ЕО) по глава шеста, раздел II от ЗООС:
Реализацията на инвестиционното предложение не е свързана с изработване на нов или изменение на действащ устройствен план (ПУП или ОУП) по реда на Закона за устройство на територията (ЗУТ).   
III. По отношение на изискванията  на чл. 31 от Закона за биологичното разнообразие:
             Съгласно чл.  2, ал. 1, т. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, ДВ, бр. 73/11.09.2007 г.) инвестиционното предложение “Разширение на цех за производство на саламурено сирене и изграждане на навес за измиване на цистерни за сурово мляко, към млекопреработвателно предприятие (мандра), в ПИ 70500.517.4164, УПИ VIII-198.712, с. Старо село, общ. Троян“, подлежи на оценка за съвместимост по реда на глава трета от Наредбата за ОС, чрез процедурата по преценяване необходимостта от ОВОС. 
	Процедурите се съвместяват по реда на чл. 40 от Наредбата за условията и реда за извършване на оценка на съвместимостта на планове, програми, проекти и инвестиционни предложения с предмета и целите на опазване на защитените зони.
           Съгласно чл. 22, ал. 2 от Тарифата за таксите, които се събират в системата на Министерството на околната  среда и водите, приета с ПМС № 136/13.05.2011 г. (ДВ, бр. 39/2011 г.), държавната такса за съвместяване на процедурите е 255,65 € (считано от 01.01.2026 г.). 
           Съгласно чл. 30, ал. 1 от същата тарифа, таксите се събират при предявяване на искането за предоставяне на услугата.
           
ІV. За провеждане на процедура по преценка от необходимостта за извършване на ОВОС е необходимо да представите в РИОСВ – гр. Плевен:
1. Искане за преценяване необходимостта от ОВОС.
2. Подробно попълнена по всяка точка информация съгласно Приложение № 2 към чл. 6 от Наредба за условията и реда за извършване на ОВОС и информация относно обществения интерес, ако такъв е бил проявен.
	
Във връзка с необходимостта от провеждане на консултации по отношение на степента на значимост на въздействието и риска за човешкото здраве, по чл. 7 от Наредбата за ОВОС, при изготвяне на информация по Приложение № 2 от същата наредба, е необходимо да представите подробна и изчерпателна информация за следното:
- представяне на пълна, изчерпателна и добре онагледена информация за местоположението и точните отстояния от територията на инвестиционното предложение (обекта, дейността) спрямо най-близко разположените обекти, подлежащи на здравна защита по смисъла на § 1, т. 3 от допълнителните разпоредби на НУРИОВОС (жилищни сгради, лечебните заведения, училищата, детските градини и ясли, висшите учебни заведения, спортните обекти, обектите за временно настаняване (хотели, мотели, общежития, почивни домове, ваканционни селища, къмпинги, хижи и др.), места за отдих и развлечения (плувни басейни, плажове и места за къпане, паркове и градини за отдих, вилни зони, атракционни паркове, аквапаркове и др.), както и обектите за производство на храни по § 1, т. 37 от допълнителните разпоредби на Закона за храните, стоковите борси и тържищата за храни. Изясняване на задължителните отстояния до горецитираните обекти, съгласно действащото законодателство;
- онагледяване на информацията с подходящ по мащаб картен, актуален графичен или снимков материал;
- данни за наличие на съществуващи санитарно - охранителни зони на водоизточници и водоснабдителни съоръжения за питейно-битово водоснабдяване;
- посочване на потенциални източници на вредности на оценяваната територия и граничещите с нея.
3. Оригинален документ за платена такса: 255,65 € (считано от 01.01.2026 г.), съгласно чл. 1, ал. 5, т. 1 на Тарифата за таксите, на сметката на РИОСВ - гр.Плевен:

ОББ АД - гр. Плевен
IBAN: BG22UBBS80023106158306
BIC: UBBS BGSF

На документа за платена такса, като основание за плащане да се впише и входящия номер на Уведомлението за ИП, под който е заведено в РИОСВ Плевен (вх. № АО-2473/28.04.2026г. и вх. № АО-2474/28.04.2026г.).

Информираме Ви, че на основание чл. 2а, ал. 5, т. 1 от Наредбата за ОВОС, процедурата по ОВОС за горепосоченото ИП се прекратява, когато повече от 12 месеца  възложителят не е изпълнил дадените му от компетентния орган указания по чл. 5, ал. 1 от същата Наредба.

